b"\n_START_ARTICLE_\nAristarh Apolonovi\xc4\x8d Belopolski\n_START_SECTION_\n\xc5\xbdivljenje in delo\n_START_PARAGRAPH_\nBelopolski je diplomiral leta 1876 na Univerzi v Moskvi. Leta 1878 je postal Bredihinov pomo\xc4\x8dnik na Moskovskem observatoriju. V letu 1888 je za\xc4\x8del delati na Observatoriju Pulkovo. Med letoma 1916 in 1919 je bil tudi njegov peti predstojnik. Nasledil ga je Ivanov._NEWLINE_V letu 1903 so ga izbrali za \xc4\x8dlana Imperatorske sanktpeterbur\xc5\xa1ke akademije znanosti._NEWLINE_Raziskoval je v spektroskopiji in odkril veliko spektroskopskih dvozvezdij. Med drugim je odkril, da je Kastor B spektroskopsko dvozvezdje s periodo 2,92 dni._NEWLINE_Izdeloval je tudi astronomske in\xc5\xa1trumente. Leta 1900 je izdelal pripravo za merjenje Dopplerjevega pomika v spektru. Na podro\xc4\x8dju uporabe opti\xc4\x8dnega Dopplerjevega pomika za merjenje velikosti vrtilnih hitrosti oddaljenih teles je oral ledino. Prvi je odkril, da se Jupitrov ekvator vrti hitreje kot deli na ve\xc4\x8djih \xc5\xa1irinah, ter da se Saturnovi obro\xc4\x8di ne vrtijo kot togo telo. S tem je dokazal da jih sestavljajo posamezni majhni deli. Dvakrat je posku\xc5\xa1al izmeriti vrtilno dobo Venere. Leta 1900 je navedel vrednost 24 ur, leta 1911 pa 35 ur. V tem \xc4\x8dasu so astronomi neuspe\xc5\xa1no posku\xc5\xa1ali dolo\xc4\x8diti dol\xc5\xbeino Venerinega dne. Danes vemo da traja dlje kot njeno leto, 243 dni.\n_START_SECTION_\nPoimenovanja\n_START_PARAGRAPH_\nPo njem se imenuje udarni krater Belopolski (Belopol'skiy) na Luni in asteroid glavnega pasu 1004 Belopolskija (1004 Belopolskya)."